
 Pædagogisk vejledning

<http://via.mitcfu.dk/29074631>



Titel: Nye Nordlys for anden

Tema: En antologi med nyere og ældre børnelitteratur.

Korte historier, eventyr, rim, remser og digte.

Fag: Dansk

Målgruppe: 3. årgang

Illustrator: Cato Thau-Jensen

Forlag: Gyldendal 2011

Der er herunder udarbejdet spørgsmål til alle tekster i antologien. Spørgsmålene er inddelt i tre forståelses-strategier: Før læsning, under læsning og efter læsning. Eleverne kan således arbejde mundtligt i grupper med mundtlige besvarelser eller individuelt med skriftlige svar.

Det kan anbefales at inddrage Cooperative learning, når der arbejdes med mundtlige besvarelser.

Zakarias og alle de andre af Naja Maria Aidt

**Før du læser**

* Hvordan har man det sammen med en god ven?
* Hvad hedder din egen bedste ven?
* Ligner du nogen i din familie?
* Har du prøvet at drille nogen, der var ældre end dig selv?
* Har du en kæreste – eller kender du nogen, der har en kæreste?

**Læs, tænk og svar**

* Hvorfor vil Zakarias ikke synge sammen med far?
* Hvad tænker Zakarias og Ali om kærlighed, kærester og piger?
* Prøv at beskrive Zakarias og Ali med fire ord?

**Når du har læst**

* Hvad ville du gerne hedde, hvis du skulle have et andet navn? Du må vælge tre navne.
* Zakarias far spiller ”All you need is love.” – hvad hedder din yndlingssang?

Svinedrengen af H. C. Andersen

**Før du læser**

* Svinedrengen er et eventyr. Kender du andre eventyr?
* De fleste eventyr er flere hundrede år gamle. Hvorfor er de mon stadig er populære?

**Læs, tænk og svar**

* Hvad får du at vide om prinsen?
* Hvorfor synes prinsessen ikke om rosen og nattergalen?
* Der er mange ”gammeldags” ord i det gamle eventyr – prøv at finde nogle af dem?
* Hvad synes du om prinsessen?
* Synes du, det er ok, at kejseren smider prinsessen og svinedrengen ud?
* Synes du, det er ok, at svinedrengen ikke vil ha’ prinsessen med ind i sit kongerige?

**Når du har læst**

* Gå sammen i en gruppe og lav et skuespil ud af side 24-25 og 26. Der skal være en prinsesse, en fortæller, en kejser, en der kommer med gaverne og nogle hof-folk.
* Brug din fantasi. Tegn og skriv eller fortæl om en ting fra din hverdag, der kan noget mærkeligt og fantastisk.

Historien om Brille der ku’ ønske hvad han ville af Jørgen Clevin

**Før du læser**

* Hvad ville du ønske, hvis du måtte få ét ønske opfyldt?

**Læs, tænk og svar**

* Hvad hedder drengene i historien?
* Hvordan kan man se, at det er en gammel historie?
* Nævn 7 at de ting Brille ønsker sig i rigtig rækkefølge.
* Hvad er problemet med Brilles ønsker?

**Når du har læst**

* Lav dine egne ønskesedler. Den ene skal være realistisk, og den anden skal være skør som Brilles.
* Find ud af noget om forfatteren. Spørg en voksen eller søg på nettet.

Vampyren af Lene Fauerby

**Før du læser**

* Hvad er en vampyr?
* Er du bange for vampyrer?
* Har du læst eller set film om vampyrer?
* Hvad er den mest uhyggelige film, du har set?
* Kan du lide at se uhyggelige film?

**Læs, tænk og svar**

* Hvilke personer er med i historien?
* Hvem er hovedperson?
* Hvad er det første problem for Jan?
* Hvordan løses problemet?
* Hvad er det næste problem for Jan?
* Løses det?

**Når du har læst**

* Lav en undersøgelse i klassen:

Find ud af, hvor mange der er bange for vampyrer, og hvor mange der ikke er.

* Lav en tegning eller en foldebog med fire ”flapper”. På øverste flap skal du skrive: NAVN. På den næste skal du skrive: ADRESSE. På den næste skal du skrive: LIVRET. På den nederste skal du skrive: ELSKER AT.

Bag hver flap skriver eller tegner du fakta om din vampyr.

Og så er det godnat! Af Kim Fupz Aakeson

**Før du læser**

Hvordan foregår det hjemme hos dig, når du skal i seng:

* Hvad tid skal du i seng?
* Hvordan ser der ud, der hvor du sover?
* Er du god til at falde i søvn?
* Er der noget, der kan gøre dig bange, når du skal sove?
* Hvad laver de voksne hjemme hos dig, når du er lagt i seng?
* Har du nogle gode tip til at trække din sengetid lidt ud?

**Læs, tænk og svar**

* Tegn et monster, som forfatteren beskriver det.
* Hvad brokker monster-børn sig over, når de skal i seng?
* Hvorfor tror du, monsterbørn vil have noget at drikke, når de er lagt i seng?
* Hvad er monsterbørn bange for, når de skal sove?
* Hvad laver monstre, når deres børn er lagt i seng?

**Når du har læst**

* Sammenlign den måde din sengetid foregår på med monsterbørns sengetid. Hvordan er det ens og hvordan er det forskelligt? Du kan evt. lave et Venn-diagram at skrive i:

**Kun hos mig**

**Kun hos monsterbørn**

**Hos begge**

Havet (Kongen og duen) af Louis Jensen

**Før du læser**

* Har du været ude at sejle?
* Hvornår synes du, at vejret er godt – og hvornår synes du, det er dårligt vejr?
* Hvordan kan man se på havet, hvordan vejret er?

**Læs, tænk og svar**

* Hvordan tror du kongen og duen har det i begyndelsen af teksten?
* Hvad gør forfatteren for at fortælle, at kongen og duen har det dejligt?
* Hvordan er havet, når der kommer storm?
* Hvad gør kongen og duen, da der er storm på vej?

**Når du har læst**

* Hvem, synes du, har den vigtigste rolle i teksten – kongen, duen eller fisken?
* Hvordan ville de tre klare sig, hvis de ikke havde opdaget, at der var storm på vej?

Lænkehunden og sommerfuglen af Harald H. Lund

**Før du læser**

* Hvad ved du om sommerfugle?
* Ved du, hvad en lænkehund er? (Find ud af det, hvis ikke du ved det).
* Hvad ville du helst være en sommerfugl eller en lænkehund?

**Læs, tænk og svar**

* Hvem er det, der fortæller historien?
* Hvem taler hunden til?
* Hvorfor vil hunden gerne være en sommerfugl?
* Hvorfor tror du, kæden rasler, når hunden glemmer, at den er bundet?
* Find rim-ordene i hver strofe

**Når du har læst**


* Synes du, hunden har det dårligt?
* Kan du finde ét ord (og kun et), der beskriver, hvad hunden savner?
* Skriv et brev eller en sms til drengen, hvor du fortæller ham, hvad han kan gøre for at gøre hunden glad.
* Kan mennesker have det ligesom hunden – selvom de ikke står i lænke?

Historien om en snor af Ole Lund Kirkegaard

**Før du læser**

* Skriv en liste over alle de ting, man kan bruge en snor til.

**Læs, tænk og svar**

* Se på uglen og se på hanen. Hvilken, tror du, der er sværest at lave?
* Hvorfor bliver P så dygtig?
* På side 92 sker der noget, så P kan lave endnu flottere figurer. Hvad er det, der sker?
* Hvad synes du om historiens slutning?

**Når du har læst**

* Find et stykke snor – og lav nogle af de figurer, som P laver.
* Tegn en tegning – eller flere, hvor du ikke løfter blyanten fra papiret.
* Kan du tegne denne figur uden at løfte blyanten eller tegne oveni en streg?

Papegøje-bogen af Egon Mathiesen

**Før du læser**

* Har du set en papegøje?
* Hvad ved du om papegøjer?
* Kender du andre fugle, der bor hos mennesker?

**Læs, tænk og svar**

* Hvorfor tror du, manden tager papegøjen med til Tappernøje?
* Hvorfor tror du, alle mennesker gerne vil have papegøjen til at tale?
* Hvad forsøger man at gøre, for at få papegøjen til at tale?
* Find de ord i teksten, der rimer på ”muk”.
* Hvad er det, der får papegøjen til at tale?

**Når du har læst**

* Hvorfor, tror du, at papegøjen ikke siger et muk i Tappernøje?
* Kan du se noget som denne tekst har til fælles med ”Hunden og sommerfuglen”?
* Der er mange grunde til, at mennesker holder dyr. Kan du nævne nogle af dem.

Sig noget, Petter! Af Peter Mouritzen

**Før du læser**

* Har du prøvet at beslutte dig for ikke at sige noget mere eller aldrig at lege med nogen mere eller noget andet i den retning? Hvorfor tager man mon sådan en beslutning?
* Hvad kan du blive vred på din far og mor over?
* Kender du nogen, der taler meget – måske alt for meget?
* Taler du selv meget eller lidt?

**Læs, tænk og svar**

* Hvorfor, tror du, Petter ikke siger noget om morgenen?
* Hvorfor, tror du, Petter ikke siger noget i skolen?
* Hvad gør man for at få Petter til at sige noget?
* Hvorfor er det Petter ikke siger noget?

**Når du har læst**

* Er der noget i denne historie, der minder om en anden historie, du har læst i denne bog?
* Hvad tænker du, om Petters liv?
* Kan du genkende noget fra dit eget liv?

De artigste børn i verden af Josefine Ottesen

**Før du læser**

* Ved du hvad disse ord betyder: artig, lommepenge, flik-flak, pressefolder, vandkæmmet hår? Hvis du ikke ved det, skal du finde ud af det.
* Er der noget, du kunne tænke dig, at ændre ved din far eller mor?
* Tror du, der er noget, de gerne ville ændre ved dig?

**Læs, tænk og svar**

* Hvad synes du om de artige børns forældre?
* Hvad synes du om blondinen?
* Hvorfor, tror du, at de artige børns forældre syntes børnene skulle være mindre artige?
* Find et par steder i teksten, som du synes er sjove.

**Når du har læst**

* Find forskelle på morgenen hos de artige børn og morgenen hjemme hos dig.
* Hvordan, tror du, livet i familien bliver fremover?
* Lav en liste med overskriften: FORÆLDRE LOV. Skriv, hvad forældre ikke må – og hvad de skal.

Fem små troldebørn af Halfdan Rasmussen

**Før du læser**


* Kender du andre rim af Halfdan Rasmussen?
* Hvad ved du om trolde?

**Læs, tænk og svar**

* Hvordan har troldefamilien det med hinanden?
* Hvilke ”instrumenter” spiller troldene på i deres orkester?
* Hvad vil det sige, at være ”vegetar” – og hvad betyder det ”at gå på das”?

**Når du har læst**

* Tegn en handlingsbro – og skriv stikord ind i tre rum: INDLEDNING – HANDLING - AFSLUTNING



Iqbal Farooq og det grønne julemonster af Manu Sareen

**Før du læser**

* Hvad tænker du, når du ser navnet ”Iqbal Farooq”?
* Har du set film eller læst bøger om Iqbal Farooq før?
* Forklar, hvad et juletræ er – og hvad det bruges til.
* Hvad forestiller du dig om ordet ”julemonster”?

**Læs, tænk og svar**

* Hvorfor er familien Farooqs juletræ så meget anderledes end de fleste andres?
* Hvorfor, tror du, Iqbal, Hassan og Tariq taler sammen på en lidt


speciel måde?

* Nævn tre steder i teksten, som du synes er sjove, underlige eller særlig

gode.

* Der nævnes mange personer. Lav en tegning af husets omrids og lejligheder.

Skriv navne ind i lejlighederne. Fx sådan



**Når du har læst**

* På hvilken måde bor du:
* Hvem bor du sammen med?
* Hvor bor du?
* Hvordan bor du?
* Fortæl om en juleoplevelse, du selv har haft. God eller skrækkelig
* Hvad er din mening om jul?

**RIGTIG GOD FORNØJELSE !!**